Tagmat d tdukli, i icerken imezdaɣ n yal taddart, nettaf-itent deg yal aḥric n tudert. Ama deg leqdic ɣef taddart, ama d uɛiwen n yimezdaɣ, ama deg uḥric n waddal atg. Amedya seg uɣmis «Tiɣremt» : «Tt-heggin-d timzizelt n ddabex n uḍar yal anebdu, d timliliyin n tegmat akked tdukli ger yilmeẓyen n taddart.»25 Tadukli-agi akked tegmat, iɣef i d-yettmeslay dagi uneɣmas, tella ula deg uḥric n waddal, imi daya i d iswi-nsen seg usuddes n temliliyin-a.